**PROGRAM RADA**

**HRVATSKE POLJOPRIVREDNE KOMORE**

**ZA 2021. GODINU**

u Zagrebu, prosinac 2020.

Na temelju članka 10 stavka 6 Zakona o Hrvatskoj poljoprivredne komore (Narodne novine 61/2018) i članka 15 stavka 1 Statuta Hrvatske poljoprivredne komore (Narodne novine 28/2019) Skupština Hrvatske poljoprivredne komore donosi

**PROGRAM RADA HRVATSKE POLJOPRIVREDNE KOMORE ZA 2021. GODINU**

Hrvatska poljoprivredna komora (dalje: Komora) je osnovana u skladu sa Zakonom o Hrvatskoj poljoprivrednoj komori (Narodne novine br. 30/09, 127/10, 50/12, 61/2018) i Statutom Komore (Narodne novine br. 28/2019), upisana u Registar neprofitnih organizacija u obvezi je postupati prema Zakonu o financijskom poslovanju i računovodstvu neprofitnih organizacija te izraditi godišnji program rada, koje donosi je najviše tijelo upravljanja Komore odnosno Skupština najkasnije do 31. prosinca tekuće godine za sljedeću godinu.

Komora je samostalna, stručna i poslovna organizacija osnovana radi:

– promicanja, zaštite i zastupanja interesa članova Komore

– edukacije i savjetovanja članova Komore

– pružanja potpore članovima Komore u svrhu unapređenja poljoprivredne proizvodnje i ruralnog prostora

– promicanja vrijednosti i važnosti očuvanja i unapređenja poljoprivrede i ruralnog prostora u ukupnom društveno-gospodarskom razvitku zemlje.

Djelatnost Komore:

1. promicanje, zaštita i zastupanje interesa članova Komore pred tijelima državne uprave te pred tijelima jedinica lokalne i područne (regionalne) samouprave, osobito u postupku donošenja propisa od interesa za poljoprivredu i ruralni prostor

2. promicanje i zastupanje interesa članova Komore na nacionalnoj i međunarodnoj razini

3. razmatranje i davanje stručnih mišljenja u postupku donošenja propisa i drugih akata iz područja poljoprivrede, hrane, ruralnog razvoja te zaštite zdravlja i dobrobiti životinja

4. usklađivanje te zastupanje interesa članova Komore prema pravnim osobama s javnim ovlastima, kao i prema drugim pravnim osobama u pitanjima od osobitog interesa za poljoprivredu i ruralni razvoj i ekonomskog probitka članova Komore.

5. praćenje stanja u poljoprivredi i ruralnom prostoru te predlaganje nadležnim tijelima rješenja za unapređenje poljoprivrede i razvoja ruralnog prostora

6. koordinacija aktivnosti udruženja iz područja poljoprivrede i ruralnog razvoja

7. organiziranje edukacija, stručnog osposobljavanja, seminara, tečajeva i radionica iz područja poljoprivrede, sigurnosti hrane, zaštite zdravlja i dobrobiti životinja, obnovljivih izvora energije te ruralnog razvoja; organiziranje savjetovanja o socijalnim, pravnim i poreznim pitanjima za potrebe članova Komore,

8. suradnja s obrazovnim, znanstvenim, stručnim i istraživačkim ustanovama na razvoju poljoprivredne proizvodnje i prerade poljoprivrednih proizvoda, razvoju tržišta u području poljoprivrede te oko uloge i aktivnosti vezanih uz poljoprivrednu proizvodnju u okviru područja šumarstva, sigurnosti hrane, zaštite okoliša, zaštite zdravlja ljudi i životinja, dobrobiti životinja, obnovljivih izvora energije, očuvanja kulturne baštine i unapređenja ruralnog prostora

9. uspostavljanje i razvijanje suradnje s inozemnim poljoprivrednim komorama i srodnim organizacijama

10. organiziranje i suorganiziranje poljoprivrednih sajmova i drugih manifestacija iz područja poljoprivrede i ruralnog prostora

11. organiziranje i suorganiziranje savjetovanja o socijalnim, pravnim i poreznim pitanjima za potrebe članova Komore

12. prikupljanje, obrada i publiciranje informacija za potrebe članova Komore te poticanje i sudjelovanje u izdavačkoj djelatnosti iz područja djelatnosti Komore

13. medijsko promoviranje rada Komore, njezinih članova, poljoprivrede kao zvanja te svih vrsta poljoprivrednih djelatnosti

14. razmatranje cijena i kvaliteta usluga pravnih osoba s javnim ovlastima u području poljoprivrede, života i rada u ruralnom prostoru.

16. evidencija o proizvodnji domaćih proizvoda u odnosu prema potrebama domaćeg tržišta,

17. poticanje, pomaganje i organiziranje poslovnih odnosa na domaćem i inozemnom tržištu,

18. promicanje interesa članova Komore u inozemstvu,

19. poticanje inovacija i pomaganje članovima u zaštiti i označavanju te podizanju dodatne vrijednosti proizvodima i uslugama,

20. skupljanje, obrada, publiciranje i dostavljanje svih relevantnih informacija u svim vrstama medija za potrebe članova Komore, te poticanje i sudjelovanje u izdavačkoj djelatnosti

21. dodjela priznanja za uspješan rad članovima Komore,

22. organiziranje, provođenje i sudjelovanje u međunarodnim i domaćim projektima

23. vođenje baza podataka iz područja djelatnosti

24. obavljanje i drugih poslova u skladu sa Statutom i općim aktima Komore

25. Stalna arbitraža u sporovima između članova Komore.

Sukladno djelatnostima Komore program rada za 2021. godinu se odnosi na sljedeća područja djelovanja:

1. **PRIKUPLJANJE PODATAKA O ČLANOVIMA KOMORE I OSIGURANJE FINANCIJSKE STABILNOSTI RADA KOMORE**

a) Vođenje evidencija o obaveznim članovima Komore kroz Upisnik OPG-va

b) Vođenje evidencije dobrovoljnih članova Komore

c) Prikupljanje članarina radi osiguranja financijske stabilnosti Komore i kontinuiteta rada

tijela Komore

d) Rješavanje upita članova Komore te motiviranje članova na sudjelovanje u radu Komore

e) Pismena i usmena korespondencija s članovima Komore

f) Pronalazak zajedničkih interesa i mogućnosti suradnje među članovima

1. **JAČANJE SEKTORSKIH/STRUČNIH ODBORA**

a) Praćenje rada sljedećih Stručnih/sektorskih odbora (dalje: Odbora)

- Odbor za zakonodavstvo i udruge

- Odbor za pčelarstvo

- Odbor za ratarstvo

- Odbor za povrtlarstvo i krumpir

- Odbor za voćarstvo

- Odbor za konjogojstvo

- Odbor za sustav krava – tele

- Odbor za tovno govedarstvo

- Odbor za eko proizvodnju, preradu, cvjećarstvo, ljekovito bilje i medicinsko bilje

- Odbor za peradarstvo

- Odbor za mljekarstvo

- Odbor za svinjogojstvo

- Odbor za ribarstvo

- Odbor za maslinarstvo i uljarstvo

- Odbor za vinogradarstvo i vinogradarstvo

- Odbor za ovčarstvo i kozarstvo

- Odbor za ruralni razvoj i tehnološke inovacije

- Odbor za privatne šume

b) Organizacija sjednica Odbora

c) Rješavanje upita članova komore prema područja djelovanja svakog odbora

d) Organizacija sastanaka odbora s tijelima državne uprave po pitanju donošenja zakonskih akata po područjima djelovanja odbora

e) Imenovanja i koordinacija članova Odbora u radna tijela i povjerenstva Ministarstva poljoprivrede

f) Motiviranje poljoprivrednih proizvođača na uključivanje u rad Odbora i davanje stručnog mišljenja i savjeta

g) Provođenje administrativne i tehničke podrške Odborima (organizacija sjednica odbora, priprema materijala, poziva, vođenje zapisnika i cjelokupne korespondencije)

h) Praćenje problematike i stanja proizvodnje po sektorima

i) Pismena i usmena komunikacija s članovima Odbora

1. **PREDSTAVLJANJE I ZASTUPANJE INTERESA ČLANOVA KOMORE NA NACIONALNOJ RAZINI**

a) Praćenje nacionalnih zakonodavnih okvira

b) Iniciranje izmjena u Zakonima i drugim zakonskim aktima u svrhu otklanjanja nelogičnosti i slabosti predlaganih zakonodavnih akata i okvira (Zakon o poljoprivrednom zemljištu, Zakon o poljoprivredi, Zakon o OPG, Zakon o sjemenu, Zakon o nepoštenim trgovačkim praksama i dr.)

c) Suradnja s drugim Ministarstvima, Agencijom za plaćanje u poljoprivredi, ribarstvu i ruralnom razvoju, regulatorima i drugim institucijama radi poboljšanja sustava praćenja isplate potpora, pojednostavljenja raspisivanja natječaja iz Mjera ruralnog razvoja, jačanja inspekcijskih nadzora te sprečavanja manipulacija s državnim poljoprivrednim resursima.

d) Suradnja s Ministarstvom poljoprivrede i drugih odgovornih institucija na području pravednog označavanja domaćih proizvoda i praćenja sljedivosti proizvoda.

e) Analiza nacionalnih dokumenata iz drugih područja djelovanja, a koji utječu na povećanja ili smanjenje kvalitete i kvantitete domaće proizvodnje.

f) Praćenje i analiza društveno-političkih događaja na domaćoj i međunarodnoj razini,

g) Praćenje i analiza medija te arhiviranje medijskih izvještavanja o aktivnostima Komore

h) Oblikovanje javnih poruka (priprema i pregledavanje pisanih materijala poput priopćenja, otvorenih pisama...)

i) (Su)organiziranje javnih događaja (konferencija, okrugli stol itd.), upravljanje komunikacijskim kanalima,

j) Osiguravanje kvalitetnog sadržaja na internetskoj stranici

k) Promocija rada Komore u javnosti i na manifestacijama.

l) Medijsko oglašavanje i promocija hrvatski domačih proizvoda i proizvođača te proširenja plasmana domačih proizvoda na domačem i međunarodnom nivou.

m) Informiranje, edukacija i uključivanje poljoprivrednih proizvođača i šire javnosti u rad Komore i drugih institucija zbog poboljšanja kvaliteta života u ruralnim područjima.

n) Održavanje dvosmjerne komunikacije organizacije na društvenim mrežama.

o) Sudjelovanje u pripremi i provođenju zagovaračkih/medijskih planova za projekte i kampanje

1. **PREDSTAVLJANJE I ZASTUPANJE INTERESA ČLANOVA KOMORE NA MEĐUNARODNOJ RAZINI**

a) Kroz članstvo Komore u krovnoj organizaciji Copa-Cogeca (dalje: CC) sudjelovanje članova Komore u radu odbora, na sastancima radnih tijela, politike i koordinacije odbora CC.

b) Sudjelovanje na sastancima Savjetodavnih i Radnih grupa Europske komisije s ciljem kreiranja pravnih i zakonodavnih okvira koji će se usvajati na nivou Europske unije.

c) Pristup informacijama o najnovijim događanjima, izradi pravnih akata, izradi proračuna u okviru Zajedničke poljoprivredne politike Europske unije

d) Zastupanje interesa Hrvatskog poljoprivrednog sektora u cjelini pred Komisijom i drugim institucijama Europske unije

e) Sudjelovanje u kreiranju Zajedničke poljoprivredne politike Europske unije

f) Promoviranje hrvatske poljoprivrede i proizvoda

g) Razvijanje kontakata s institucijama Europske unije i svim drugim udruženjima iz područja poljoprivrede.

h) Pravo sudjelovanje u izborima za izaslanika Komore za izabranu poziciju (uključujući predsjedavanje u radnim tijelima i Predsjedništvu organizacije Copa-Cogeca

i) Praćenje kretanje cijena i poljoprivredne proizvodnje u članicama Europske unije.

j) Ostvarivanje kontakata s veleposlanstvima zemalja izvan EU te pokretanje inicijative za otvaranjem novih tržišta za hrvatske proizvode.

k) Prevođenje dnevnih vijesti te informiranje poljoprivrednih proizvođača o istima preko e-maila i društvenih mreža,

l) Koordinacija informacija, upita, sastanaka i članova koji su u radnim tijelima organizacije Copa-Cogeca i Europske komisije,

m) Odgovaranje na upite i analiza potrebnih materijala za rad radnih grupa organizacije Copa-Cogeca i grupe civilnog dijaloga Europske komisije,

n) Simultano prevođenje,

o) Pismena i usmena korespondencija s članovima koji su zainteresirani za zastupanje poljoprivrednih proizvođača u radnim grupama organizacije Copa-Cogeca,

p) Analiza nacionalnih i međunarodnih dokumenata za potrebe radnih grupa organizacije Copa-Cogeca,

q) Informiranje poljoprivrednih proizvođača o proceduri, pravnim okvirima te mogućnostima sukladno upitima i potrebama zadane teme radnih grupa organizacije Copa-Cogeca,

r) Organizacija pripremnih sastanaka u skladu sa zadanim temama radnih grupa organizacije Copa-Cogeca,

s) Organizacija putovanja (smještaj, prijevoz, printanje materijala, pripremni razgovori).

1. **SURADNJA S DOMAČIM I MEĐUNARODNIM STRUKOVNIM ORGANIZACIJAMA, UDRUŽENJIMA I INSTITUCIJAMA**

a) Suradnja s akademskom zajednicom i drugim institucijama na područja znanstveno-istraživačkog segmenta poljoprivrede

b) Uključivanje u rad Komore stručnjaka iz različitih područja agronomije, veterinarstva i srodnih znanosti (Stručna mišljenja i preporuke u radu Stručnih/sektorskih odbora)

c) Suradnja s drugim Komorama u RH (HOK, HGK, Agronomska komora) na usklađivanju mišljenja i postizanja zajedničkih ciljeva

d) Usklađivanje mišljenja i komunikacija s partnerskim komorama u inozemstvu za potrebe zadanih tema radnih grupa organizacije Copa-Cogeca

e) Komunikacija s komorama iz drugih zemalja članica radi ujednačavanja uvjeta poslovanja i konkurentnosti hrvatskih proizvođača na europskom tržištu

f) Komunikacija sa stručnim organizacijama, fakultetima, institutima, državnim i lokalnim institucijama za potrebe zadanih tema radnih grupa organizacije Copa-Cogeca

g) Pismena i usmena korespondencija s radnim grupama organizacije Copa-Cogeca.

1. **PROVEDBA PROJEKATA**

a) Uspostava poslovne suradnje s poslovnim subjektima (sektor bankarstva, naftnih derivata, kemijska industrija i sl) s ciljem realizacije niza pogodnosti i olakšanja poslovanja članovima Komore (popuste, pogodnosti za korisnike članskih iskaznica Komore)

b) Prijava sudjelovanja kao partner u okviru europskih i nacionalnih projekata koji se odnose na informiranje o zajedničkoj poljoprivrednoj politici, promociju poljoprivrednih proizvoda i dodane vrijednosti u području bioekonomije

c) Provedba odobrenih projekata s uključivanjem domaćih proizvođača, medija i akademske zajednice.

d) Promocija pozitivnih praksa domaćih i inozemnih poljoprivrednih proizvođača radi razmjene iskustava

1. **IZBORI U TIJELA KOMORE**
2. Informiranje članstva Komore o provedbi izbora u tijela Komore
3. Slanje putem e-maila ili putem pošte obavijesti, promotivnih materijala, popis kandidata
4. Priprema i organizacija izbornih aktivnosti
5. Provedba procesa glasovanja
6. Izbor članova u tijela Komore (Skupština, Predsjednik, Predsjedništvo, Upravni odbor)
7. **DRUGI ZADACI**

a) Računovodstvene i opće administrativne poslove za potrebe funkcioniranja Komore

b) Organizacija sjednica Skupštine, Upravnog odbora, Predsjedništva i Nadzornog odbora.

c) Tehničko i administrativno praćenje sjednica (pozivi, zapisnici, dopisi)

d) Evidencije i praćenje rada Stručne službe radi osiguranja efikasnog poslovanja Stručne službe.

e) Održavanje (remont) prostorija Komore

f) Provedba drugih poslova prema odlukama Skupštine i Upravnog odbora u skladu sa Statutom.

Predsjednik

Hrvatske poljoprivredne komore

Mladen Jakopović